Í Hofsstaðaskóla er lögð áhersla á að veita góða yfirsýn yfir stöðu nemandans í hverri námsgrein . Nemendur í öllum árgöngum fá reglulega yfir skólaárið upplýsingar / endurgjöf um hæfni sína á hverjum tíma . Skólaárið er allt undir en ekki annaskipt eins og verið hefur . Stuðst er við fimm tákn við matið . Lokamat í öllum námsgreinum verður prentað á vitnisburðarskjal og afhent nemendum í júní . Nánar má lesa um námsmatið í foreldrabréfi um Mentor sem sent var heim í desember 2019 eða í samantektinni um námsmat . ÁstundunGóð ástundun er mikilvægur þáttur í að nemendum líði vel og að þeir nái árangri í námi og taki framförum . Í skólanum er haldið á skipulegan hátt utan um ástundun nemenda í Mentor . Stuðst er við punktakerfi sem fyrst og fremst er hugsað sem skráningarkerfi um mætingu , heimanám og fleira . Lögð er áhersla á að nemendur í 1. - 3. bekk séu ekki gerðir ábyrgir fyrir punktastöðunni . Það er mat skólans að foreldrar / forráðamenn beri ábyrgð á ástundun ungra nemenda . Foreldrar / forráðamenn eru hvattir til að fylgjast reglulega með ástundun barna sinna á Fjölskylduvef Mentor . Í byrjun mánaðar sendir skólaritari ástundun í tölvupósti til allra foreldra .